Alūksnes Bānīša stacija
Šis raksts ir par muzeju. Par staciju skatīt rakstu Alūksne (stacija). Alūksnes Bānīša stacija ir 2018. gadā izveidota multimediāla ekspozīcija par Baltijā vienīgo regulāri kursējošo šaursliežu dzelzceļa līniju Gulbene—Alūksne, sauktu par Bānīti. Ekspozīcija izvietota vēsturiskajā Alūksnes stacijas bagāžas šķūnī, un vairāk nekā simts gadus garo šaursliežu dzelzceļa līnijas stāstu iespējams izzināt Eiropas, lokālajā un tehniskajā kontekstā.